Neuvoston direktiivi 97/22/EY, annettu 22 päivänä huhtikuuta 1997, tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annetun direktiivin 92/117/ETY muuttamisesta



Virallinen lehti nro L 113 , 30/04/1997 s. 0009 - 0010



NEUVOSTON DIREKTIIVI 97/22/EY, annettu 22 päivänä huhtikuuta 1997, tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annetun direktiivin 92/117/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että direktiiviä 92/117/ETY (4) on tarpeen tarkistaa perusteellisesti saadun kokemuksen perusteella ja sen vuoksi, että zoonoosien ehkäisemistä ja torjuntaa pidetään tärkeänä, ja ennen tätä tarkistamista on aiheellista lykätä zoonooseja koskevan tiedonantojärjestelmän uusia sääntöjä, näytteidenkeruu- ja tutkimusmenetelmien vahvistamista, tiettyjen kansallisten toimenpiteiden täytäntöönpanoa ja hyväksymistä sekä kolmansilta mailta edellytettäviä suunnitelmia koskevia säännöksiä, ON ANTANUT TÄMÄN DIREKTIIVIN: 1 artikla Muutetaan direktiivi 92/117/ETY seuraavasti: 1) Muutetaan 5 artikla seuraavasti: a) Korvataan 1 kohdassa oleva päivämäärä "31 päivään maaliskuuta" päivämäärällä "31 päivään toukokuuta". b) Korvataan 2 kohdassa oleva päivämäärä "1 päivään lokakuuta" päivämäärällä "1 päivään marraskuuta". c) Poistetaan 3 kohta. 2) Poistetaan 6 artiklan b kohdassa olevat sanat "ja salmonellan kohdalla tämä on tehtävä ennen 17 artiklassa vahvistettua päivämäärää". 3) Muutetaan 8 artikla seuraavasti: a) Korvataan 1 kohdassa oleva päivämäärä "1 päivään lokakuuta 1993" päivämäärällä "1 päivään maaliskuuta 1998". b) Lisätään 2 kohtaan alakohta seuraavasti: "Kunnes 15 a artiklassa säädetty tarkistaminen on suoritettu, velvollisuus toimittaa suunnitelmat kuitenkin peruutetaan väliaikaisesti sellaisten jäsenvaltioiden osalta, jotka eivät vielä ole toimittaneet komissiolle kyseisiä suunnitelmia siipikarjan salmonellasta." 4) Muutetaan 10 artikla seuraavasti: a) Korvataan 1 kohdan ensimmäisessä ja toisessa alakohdassa oleva päivämäärä "1 päivästä tammikuuta 1994" päivämäärällä "1 päivästä tammikuuta 1998". b) Poistetaan 1 kohdan kolmas ja neljäs alakohta. c) Poistetaan 2 kohta. 5) Korvataan 14 artiklan 2 kohdassa oleva päivämäärä "31 päivään joulukuuta 1995" päivämäärällä "31 päivään joulukuuta 1998". 6) Poistetaan 15 artiklan toinen kohta. 7) Lisätään 15 a artikla seuraavasti: "15 a artikla 1. Komissio antaa 1 päivään marraskuuta 1997 mennessä neuvostolle kertomuksen zoonoosien tarkkailemiseksi ja ehkäisemiseksi toteutettavista toimenpiteistä. Tämä kertomus koskee erityisesti - zoonooseja koskevan tiedonantojärjestelmän uusia sääntöjä, - näytteenotto- ja tutkimusmenetelmiä hyväksytyissä kansallisissa laboratorioissa, - salmonellatarkastuksia munivassa kanaparvissa, - salmonellatarkastuksia jalostussiipikarjaparvissa sekä siipikarjalle tarkoitetuissa rehuseoksissa, - mahdollisia toimenpiteitä muiden zoonoosien kuin salmonelloosin torjumiseksi. 2. Edellä 1 kohdassa mainittuun kertomukseen liitetään aiheelliset zoonooseihin liittyvät ehdotukset erityisesti tämän direktiivin tarkistamisen osalta. Neuvosto tekee näitä ehdotuksia koskevan ratkaisunsa määräenemmistöllä 1 päivään kesäkuuta 1998 mennessä." 8) Lisätään liitteesssä III olevaan I jaksoon kohta seuraavasti: "V a. Kunnes 15 a artiklassa säädetty tarkistaminen on suoritettu, jäsenvaltiot voivat poiketa V kohdan 1 kohdan b alakohdassa määrätystä hävittämispakosta ja V kohdan 1 alakohdan c alakohdassa määrätystä teurastuspakosta, jos ne pystyvät takaamaan: i) että edellä V kohdan 1 kohdan b alakohdassa tarkoitetusta rakennuksesta peräisin olevia hautomattomia munia saatetaan markkinoille ainoastaan direktiivin 89/437/ETY (*) mukaista käsittelyä varten, ii) ettei kyseisestä rakennuksesta lähde yhtään elävää lintua - mukaan lukien untuvikot - paitsi edellä mainitun c alakohdan mukaista välitöntä teurastusta varten, ja sikäli kuin toimivaltainen viranomainen ei ole voinut todeta, että Salmonella enteritidis- ja Salmonella typhimurium -tartunta on hävinnyt. Edellä ensimmäisessä kohdassa säädettyä mahdollisuutta hyväkseen käyttävät jäsenvaltiot eivät voi saada päätöksen 90/424/ETY (**) 29 artiklassa tarkoitettua yhteisön rahoitusta. (*) EYVL N:o L 212, 22.7.1989, s. 87, direktiivi sellaisena kuin se on viimeksi muutettuna direktiivillä 96/23/EY (EYVL N:o L 125, 23.5.1996, s. 10). (**) EYVL N:o L 224, 18.8.1990, s. 19, päätös sellaisena kuin se on viimeksi muutettuna päätöksellä 94/370/EY (EYVL N:o L 168, 2.7.1994, s. 31)." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää syyskuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Luxemburgissa 22 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o C 13, 18.1.1996, s. 23 (2) EYVL N:o C 320, 28.10.1996, s. 261 (3) EYVL N:o C 97, 1.4.1996, s. 29 (4) EYVL N:o L 62, 15.3.1993, s. 38, direktiivi sellaisena kuin se on muutettuna vuoden 1994 liittymisasiakirjalla.